
2009г.

Кампанията, посветена на Световния ден на водата – 22 март, стартира с детски празник в СОУ “Сава Доброплодни”. Ученици от първи “г” и пети “д” клас показаха наученото за водата и начините за нейното  опазване.  Малките еколози представиха интересни дидактични игри, а по-големите им съученици с четка и бои подредиха изложба, както и табла със снимкови и информационни материали за Световния ден на водата. На 17 март /вторник/ от 15,00 часа, в Информационния център на Регионалната инспекция по околна среда и води-Шумен, бе открита изложба на тема: “Капка вода – миг живот!”. Изложбата включваше над 40 творби, автори на които бяха ученици от паралелките по изобразително изкуство към СОУ “Сава Доброплодни” и ІІ ОУ “Доктор Петър Берон” – град Шумен. Денят на откритите врати, предложи множество занимания за малки и големи. В програмата бе включено гостуване на ученици от ПГМЕТ, ПГОХХТ, ПГИ и СОУ “П. Волов”. Те изнесоха презентации, в които проблемът за водата бе пречупен през различни аспекти. Експерти от Басейнова дирекция за черноморски район – офис Шумен запознаха  младите еколози с естеството на своята работа. Регионалната лаборатория също посрещна приятните гости, пред които демонстрира анализ на водни проби. Заключителният етап на информационно-образователните инициативи, посветени на Световния ден на водата, бе отбелязан с концерт на учениците от ІV клас при ІІ ОУ “Д-р Петър Берон”.

2010г. 
Регионална инспекция по околна среда и води – Шумен отвори вратите си по повод Световния ден на водата, който се проведе под мотото „Чиста вода за здравословен свят”. Образователните инициативи бяха организирани от РИОСВ-Шумен, в партньорството на РИОКОЗ-Шумен. Програмата включваше гостуване на ученици от ПГМЕТТ „Хр. Ботев”, СОУ “П. Волов”, СОУ „С. Доброплодни” и ЦДГ  № 34 „Пролетна дъга”. Водата присъстваше в художествените пана на второкласниците и четвъртокласниците от паралелките по изобразително изкуство към СОУ „С. Доброплодни”, както и в литературните творби на учениците от СОУ „П. Волов”. Чрез бои и слово петокласниците и шестокласниците от същото училище    запознаха гостите с основните замърсители на водата. 

Използвайки познанията си в областта на информационните технологии, учениците от ПГМЕТТ „Хр. Ботев”, град Шумен,  презентираха темата за водата, пречупена през различни аспекти. Накрая децата от Целодневна детска градина № 34 „Пролетна дъга” представиха своя мюзикъл „Микробите и водата”. 

   2011г.
   По повод Световния ден на водата – 22 март, Регионална инспекция по околна среда и води-Шумен организира кампания от 16  до 22 март под мотото „Вода за градовете: отговор на предизвикателствата в градовете”. Целта на кампанията бе да се привлече вниманието на обществеността към опазването на природния дар-водата и нейното разумно използване. В рамките на кампанията се проведоха разнообразни инициативи.

Кампанията  започна с предоставяне на информация до регионалните медии за популяризиране на Световния ден на водата и участие в телевизионни и радиопредавания.  

Информационни материали по темата бяха изготвени и разпространени от ученици към ПГОХХТ „Проф. Ас. Златаров. Интересни факти бяха публикувани в училищен вестник, издаван от ГПЧЕ „Н. Й. Вапцаров”, гр. Шумен.

Анимираната версия „Флупи и водата” бе презентирана пред деца от пет детски градини в град Шумен, където бяха подредени изложби  от детски рисунки, посветени на Световния ден.

Празник под надслов „Жива вода” бе проведен в информационния център на РИОСВ-Шумен на 21 март (понеделник) от 10,00ч.  Той бе организиран от РИОСВ-Шумен в партньорство с НЧ „Напредък”, ПГОХХТ „Проф. Ас. Златаров” и ЦДГ № 19 „Конче вихрогонче”, гр. Шумен. Темата за водата бе пречупена през народното творчество - живата вода в българския бит и култура. Водата присъстваше в разноцветните мотиви на бродираните и плетени ръкоделия, експонирани в изложбата „Извезана в шевица”, дело на дамите от клуб „Българка” към НЧ. „Напредък”. Презентацията на учениците от екоклуб към ПГОХХТ „Проф. Ас. Златаров”, озаглавена „Вода...ти си самия живот!”, както и интересните гатанки  привлякоха активността на гостите. В унисон с духа на празника беше  танцът „Вода”,подготвен от ЦДГ  № 19 „Конче вихрогонче”, гр. Шумен, а „Песента на капчука”, изпълнена от децата напомни  за настъпващата астрономическа пролет. 

На 22 март в парк „Кьошкьове” бе проведено „Училище сред природата” с ученици от ПГМЕТТ „Хр. Ботев”. Образователната програма включваше полево изпитване на водата в река „Поройна”. Бе извършена демонстрация с вземане и изследване на водни проби от експерти към Регионална лаборатория, гр. Шумен. Участниците в практическото обучение почистиха част от територията на парка,  което бе тяхната акция в обявената 2011г. за Европейска година на доброволчеството. По-късно урокът  продължи в местния офис на БДУВ-Варна, където домакини и гости дискутираха темата за водата.

РИОСВ-Шумен организира тези прояви в партньорство с Регионална лаборатория, гр. Шумен и Басейнова дирекция за управление на водите в черноморския район (БДУВ)-Варна.
2012г.
СВЕТОВЕН ДЕН НА ВОДАТА – 22.03.2012г.         

     Регионална инспекция по околна среда и води – Шумен, съвместно със от  ПГМЕТТ „Христо Ботев” - Шумен организира образователно мероприятие по повод Световния ден на водата – 22.03. Акцент на него бяха две презентации на тема „Водата в природата” и „Вода”, подготвени и представени от ученици в СИП „Здравословен начин на живот” към ПГМЕТТ, с ръководител г-жа Искра Дончева. Участие  взеха и ученици, които представиха две есета на тема „Безценната вода”. Юношите от Професионалната гимназия по химични технологии и дизайн „Проф. д-р Асен Златаров” гр. Нови пазар  се представиха с презентация „Безценната вода” и изложба на чаши с дизайн, свързан с деня на водата. Деца от III до VI клас на СОУ „Сава Доброплодни” гр. Шумен  представиха изложба от рисунки по темата. Д* Й*  поздрави с песен всички участници, а гостите от III-то Основно училище „Димитър Благоев”  поздравиха участниците с изпълнение на вокална група - с ръководител г-жа Светла Божилова  и хореографска група - с ръководител г-н Жечко Колев.

       Световният ден на водата - 22 март  през 2005 г. - отбелязва началото на ново десетилетие на ООН за действие в областта на водите. Общото събрание на ООН обявява периода 2005 - 2015 г. за  Международно десетилетие за действие “Вода за живот ".         

       Световният ден на водата се провежда ежегодно на 22 март с цел световната общност да се застъпи за устойчиво управление на водните ресурси и привлече общественото внимание върху важността от наличие на прясна вода. Инициативата се поражда през 1992 г. на Конференцията на Обединените нации „Екология и развитие”, проведена в Рио де Женейро. Денят се отбелязва официално от 1993 г., като ежегодно се организират прояви в цял свят, посветени на водата.  

          Световният ден на водата през 2012 г. се отбеляза под надслов „Чиста вода и безопастност на храните”  


